Datasets:

gngpostalsrvc

/

COHeN

like 1

בֶּן־אַרְבָּעִים שָׁנָה אִישׁ־בֹּשֶׁת בֶּן־שָׁאוּל בְּמָלְכוֺ עַל־יִשְׂרָאֵל וּשְׁתַּיִם שָׁנִים מָלָךְ אַךְ בֵּית יְהוּדָה הָיוּ אַחֲרֵי דָוִד

רָאוּ אִיִּים וְיִירָאוּ קְצוֺת הָאָרֶץ יֶחֱרָדוּ קָרְבוּ וַיֶּאֱתָיוּן

שִׁמְעוּ אֵלַי בֵּית יַעֲקֹב וְכָל־שְׁאֵרִית בֵּית יִשְׂרָאֵל הַעֲמֻסִים מִנִּי־בֶטֶן הַנְּשֻׂאִים מִנִּי־רָחַם

אַשְׁכִּיר חִצַּי מִדָּם וְחַרְבִּי תֹּאכַל בָּשָׂר מִדַּם חָלָל וְשִׁבְיָה מֵרֹאשׁ פַּרְעוֺת אוֺיֵב

וְהָיְתָה נִבְלַת אִיזֶבֶל כְּדֹמֶן עַל־פְּנֵי הַשָּׂדֶה בְּחֵלֶק יִזְרְעֶאל אֲשֶׁר לֹא־יֹאמְרוּ זֹאת אִיזָבֶל

עַתָּה בְנִי יְהִי יְהוָה עִמָּךְ וְהִצְלַחְתָּ וּבָנִיתָ בֵּית יְהוָה אֱלֹהֶיךָ כַּאֲשֶׁר דִּבֶּר עָלֶיךָ

וְעַתָּה שָׂא נָא אֶת־חַטָּאתִי וְשׁוּב עִמִּי וְאֶשְׁתַּחֲוֶה לַיהוָה

בְּיוֺם אֶחָד בְּכָל־מְדִינוֺת הַמֶּלֶךְ אֲחַשְׁוֵרוֺשׁ בִּשְׁלוֺשָׁה עָשָׂר לְחֹדֶשׁ שְׁנֵים־עָשָׂר הוּא־חֹדֶשׁ אֲדָר

וְהַלְּשָׁכוֺת הָעֶלְיוֺנֹת קְצֻרוֺת כִּי־יוֺכְלוּ אַתִּיקִים מֵהֵנָה מֵהַתַּחְתֹּנוֺת וּמֵהַתִּכֹנוֺת בִּנְיָן

וְלֹא־נָשָׂא דָוִיד מִסְפָּרָם לְמִבֶּן עֶשְׂרִים שָׁנָה וּלְמָטָּה כִּי אָמַר יְהוָה לְהַרְבּוֺת אֶת־יִשְׂרָאֵל כְּכוֺכְבֵי הַשָּׁמָיִם

וְהֵמָּה עָזְרוּ עִם־דָּוִיד עַל־הַגְּדוּד כִּי־גִבּוֺרֵי חַיִל כֻּלָּם וַיִּהְיוּ שָׂרִים בַּצָּבָא

וַאֲחִיתֹפֶל יוֺעֵץ לַמֶּלֶךְ וְחוּשַׁי הָאַרְכִּי רֵעַ הַמֶּלֶךְ

וַיָּשָׁב רַב־שָׁקֵה וַיִּמְצָא אֶת־מֶלֶךְ אַשּׁוּר נִלְחָם עַל־לִבְנָה כִּי שָׁמַע כִּי נָסַע מִלָּכִישׁ

וְעַתָּה אֱסֹף אֶת־יֶתֶר הָעָם וַחֲנֵה עַל־הָעִיר וְלָכְדָהּ פֶּן־אֶלְכֹּד אֲנִי אֶת־הָעִיר וְנִקְרָא שְׁמִי עָלֶיהָ

וּשְׁנֵיהֶם הַמְּלָכִים לְבָבָם לְמֵרָע וְעַל־שֻׁלְחָן אֶחָד כָּזָב יְדַבֵּרוּ וְלֹא תִצְלָח כִּי־עוֺד קֵץ לַמּוֺעֵד

יַצִּילֵנִי מֵאֹיְבִי עָז וּמִשֹּׂנְאַי כִּי־אָמְצוּ מִמֶּנִּי

וַיִּגַּשׁ צִדְקִיָּהוּ בֶן־כְּנַעֲנָה וַיַּכֶּה אֶת־מִיכָיְהוּ עַל־הַלֶּחִי וַיֹּאמֶר אֵי־זֶה עָבַר רוּחַ־יְהוָה מֵאִתִּי לְדַבֵּר אוֺתָךְ

וַיְהִי כִּשְׁמֹעַ אֵלִיָּהוּ וַיָּלֶט פָּנָיו בְּאַדַּרְתּוֺ וַיֵּצֵא וַיַּעֲמֹד פֶּתַח הַמְּעָרָה וְהִנֵּה אֵלָיו קוֺל וַיֹּאמֶר מַה־לְּךָ פֹה אֵלִיָּהוּ

וְהַמֶּלֶךְ הִפְקִיד אֶת־הַשָּׁלִישׁ אֲשֶׁר־נִשְׁעָן עַל־יָדוֺ עַל־הַשַּׁעַר וַיִּרְמְסֻהוּ הָעָם בַּשַּׁעַר וַיָּמֹת כַּאֲשֶׁר דִּבֶּר אִישׁ הָאֱלֹהִים אֲשֶׁר דִּבֶּר בְּרֶדֶת הַמֶּלֶךְ אֵלָיו

וַיֹּאמֶר חִלְקִיָּהוּ הַכֹּהֵן הַגָּדוֺל עַל־שָׁפָן הַסֹּפֵר סֵפֶר הַתּוֺרָה מָצָאתִי בְּבֵית יְהוָה וַיִּתֵּן חִלְקִיָּה אֶת־הַסֵּפֶר אֶל־שָׁפָן וַיִּקְרָאֵהוּ

וַיַּעֲבֹד אֶת־הַבַּעַל וַיִּשְׁתַּחֲוֶה לוֺ וַיַּכְעֵס אֶת־יְהוָה אֱלֹהֵי יִשְׂרָאֵל כְּכֹל אֲשֶׁר־עָשָׂה אָבִיו

מִקּוֺל מַפַּלְתּוֺ הִרְעַשְׁתִּי גוֺיִם בְּהוֺרִדִי אֹתוֺ שְׁאוֺלָה אֶת־יוֺרְדֵי בוֺר וַיִּנָּחֲמוּ בְּאֶרֶץ תַּחְתִּית כָּל־עֲצֵי־עֵדֶן מִבְחַר וְטוֺב־לְבָנוֺן כָּל־שֹׁתֵי מָיִם

בִּשְׁנַת שָׁלֹשׁ לְאָסָא מֶלֶךְ יְהוּדָה מָלַךְ בַּעְשָׁא בֶן־אֲחִיָּה עַל־כָּל־יִשְׂרָאֵל בְּתִרְצָה עֶשְׂרִים וְאַרְבַּע שָׁנָה

וְנָתַתִּי עֲלֵיכֶם חֶרְפַּת עוֺלָם וּכְלִמּוּת עוֺלָם אֲשֶׁר לֹא תִשָּׁכֵחַ

בְּצֵל חֶשְׁבּוֺן עָמְדוּ מִכֹּחַ נָסִים כִּי־אֵשׁ יָצָא מֵחֶשְׁבּוֺן וְלֶהָבָה מִבֵּין סִיחוֺן וַתֹּאכַל פְּאַת מוֺאָב וְקָדְקֹד בְּנֵי שָׁאוֺן

אָמַר אוֺיֵב אֶרְדֹּף אַשִּׂיג אֲחַלֵּק שָׁלָל תִּמְלָאֵמוֺ נַפְשִׁי אָרִיק חַרְבִּי תּוֺרִישֵׁמוֺ יָדִי

אַנְשֵׁי מִכְמָס מֵאָה עֶשְׂרִים וּשְׁנָיִם

וַיֹּאמֶר שְׁמוּאֵל וְלָמָּה תִּשְׁאָלֵנִי וַיהוָה סָר מֵעָלֶיךָ וַיְהִי עָרֶךָ

וּמִבְּנֵי בָּנִי מְשֻׁלָּם מַלּוּךְ וַעֲדָיָה יָשׁוּב וּשְׁאָל וְרָמוֺת

וַיְבִיאֵנִי אֶל־שַׁעַר הַצָּפוֺן וּמָדַד כַּמִּדּוֺת הָאֵלֶּה

וַתֹּאמֶר לוֺ אַל־אוֺדֹת הָרָעָה הַגְּדוֺלָה הַזֹּאת מֵאַחֶרֶת אֲשֶׁר־עָשִׂיתָ עִמִּי לְשַׁלְּחֵנִי וְלֹא אָבָה לִשְׁמֹעַ לָהּ

בָּעֵת הַהִיא נְאֻם־יְהוָה אֶהְיֶה לֵאלֹהִים לְכֹל מִשְׁפְּחוֺת יִשְׂרָאֵל וְהֵמָּה יִהְיוּ־לִי לְעָם

לָרֹכֵב בִּשְׁמֵי שְׁמֵי־קֶדֶם הֵן יִתֵּן בְּקוֺלוֺ קוֺל עֹז

מִן־אֲרָם יַנְחֵנִי בָלָק מֶלֶךְ־מוֺאָב מֵהַרְרֵי־קֶדֶם לְכָה אָרָה־לִּי יַעֲקֹב וּלְכָה זֹעֲמָה יִשְׂרָאֵל

יִזַּל־מַיִם מִדָּלְיָו וְזַרְעוֺ בְּמַיִם רַבִּים וְיָרֹם מֵאֲגַג מַלְכּוֺ וְתִנַּשֵּׂא מַלְכֻתוֺ

בְּנֵי שְׁפַטְיָה בְנֵי־חַטִּיל בְּנֵי פֹּכֶרֶת הַצְּבָיִים בְּנֵי אָמוֺן

וַיֹּאמֶר לָהֶם לָמָּה תַעֲשׂוּן כַּדְּבָרִים הָאֵלֶּה אֲשֶׁר אָנֹכִי שֹׁמֵעַ אֶת־דִּבְרֵיכֶם רָעִים מֵאֵת כָּל־הָעָם אֵלֶּה

וַיִּקְרָא בְּסֵפֶר תּוֺרַת הָאֱלֹהִים יוֺם בְּיוֺם מִן־הַיּוֺם הָרִאשׁוֺן עַד הַיּוֺם הָאַחֲרוֺן וַיַּעֲשׂוּ־חָג שִׁבְעַת יָמִים וּבַיּוֺם הַשְּׁמִינִי עֲצֶרֶת כַּמִּשְׁפָּט

וַיֹּאמְרוּ שָׂרֵי בְנֵי־עַמּוֺן אֶל־חָנוּן אֲדֹנֵיהֶם הַמְכַבֵּד דָּוִד אֶת־אָבִיךָ בְּעֵינֶיךָ כִּי־שָׁלַח לְךָ מְנַחֲמִים הֲלוֺא בַּעֲבוּר חֲקוֺר אֶת־הָעִיר וּלְרַגְּלָהּ וּלְהָפְכָהּ שָׁלַח דָּוִד אֶת־עֲבָדָיו אֵלֶיךָ

וְכֹל אֲשֶׁר לֹא־יָבוֺא לִשְׁלֹשֶׁת הַיָּמִים כַּעֲצַת הַשָּׂרִים וְהַזְּקֵנִים יָחֳרַם כָּל־רְכוּשׁוֺ וְהוּא יִבָּדֵל מִקְּהַל הַגּוֺלָה

וַיִּשְׁמְעוּ כָל־הַשָּׂרִים וְכָל־הָעָם אֲשֶׁר־בָּאוּ בַבְּרִית לְשַׁלַּח אִישׁ אֶת־עַבְדּוֺ וְאִישׁ אֶת־שִׁפְחָתוֺ חָפְשִׁים לְבִלְתִּי עֲבָד־בָּם עוֺד וַיִּשְׁמְעוּ וַיְשַׁלֵּחוּ

אַךְ־אֱלֹהִים יִמְחַץ רֹאשׁ אֹיְבָיו קָדְקֹד שֵׂעָר מִתְהַלֵּךְ בַּאֲשָׁמָיו

וַיִּקַּח יוֺחָנָן בֶּן־קָרֵחַ וְכָל־שָׂרֵי הַחֲיָלִים אֵת כָּל־שְׁאֵרִית יְהוּדָה אֲשֶׁר־שָׁבוּ מִכָּל־הַגּוֺיִם אֲשֶׁר נִדְּחוּ־שָׁם לָגוּר בְּאֶרֶץ יְהוּדָה

וַאֲמַרְתֶּם מַדֻּעַ לֹא־נָשָׂא הַבֵּן בַּעֲוֹן הָאָב וְהַבֵּן מִשְׁפָּט וּצְדָקָה עָשָׂה אֵת כָּל־חֻקּוֺתַי שָׁמַר וַיַּעֲשֶׂה אֹתָם חָיֹה יִחְיֶה

רֹכְבֵי אֲתֹנוֺת צְחֹרוֺת יֹשְׁבֵי עַל־מִדִּין וְהֹלְכֵי עַל־דֶּרֶךְ שִׂיחוּ

נָטִיתָ יְמִינְךָ תִּבְלָעֵמוֺ אָרֶץ

לַמִּזְרָח הַלְוִיִּם שִׁשָּׁה לַצָּפוֺנָה לַיּוֺם אַרְבָּעָה לַנֶּגְבָּה לַיּוֺם אַרְבָּעָה וְלָאֲסֻפִּים שְׁנַיִם שְׁנָיִם

יַקְנִאֻהוּ בְּזָרִים בְּתוֺעֵבֹת יַכְעִיסֻהוּ

אוֺרוּ מֵרוֺז אָמַר מַלְאַךְ יְהוָה אֹרוּ אָרוֺר יֹשְׁבֶיהָ כִּי לֹא־בָאוּ לְעֶזְרַת יְהוָה לְעֶזְרַת יְהוָה בַּגִּבּוֺרִים

וַיִּקַּח חָנוּן אֶת־עַבְדֵי דָוִד וַיְגַלַּח אֶת־חֲצִי זְקָנָם וַיִּכְרֹת אֶת־מַדְוֵיהֶם בַּחֵצִי עַד שְׁתוֺתֵיהֶם וַיְשַׁלְּחֵם

וַיִּתְּנוּ יָדָם לְהוֺצִיא נְשֵׁיהֶם וַאֲשֵׁמִים אֵיל־צֹאן עַל־אַשְׁמָתָם

בְּנֵי חָשֻׁם מָאתַיִם עֶשְׂרִים וּשְׁלֹשָׁה

בְּדֶרֶךְ אֲחוֺתֵךְ הָלָכְתְּ וְנָתַתִּי כוֺסָהּ בְּיָדֵךְ

וְצַדִּיקִים יִשְׂמְחוּ יַעַלְצוּ לִפְנֵי אֱלֹהִים וְיָשִׂישׂוּ בְשִׂמְחָה

כִּי חֵלֶק יְהוָֺה עַמּוֺ יַעֲקֹב חֶבֶל נַחֲלָתוֺ

וַיֹּאמֶר הַתִּרְשָׁתָא לָהֶם אֲשֶׁר לֹא־יֹאכְלוּ מִקֹּדֶשׁ הַקֳּדָשִׁים עַד עֲמֹד הַכֹּהֵן לְאוּרִים וְתוּמִּים

אֲדֹנָי יִתֶּן־אֹמֶר הַמְבַשְּׂרוֺת צָבָא רָב

וְגַם עִירָא הַיָּאִרִי הָיָה כֹהֵן לְדָוִד

וַיֹּאמֶר יְהוֺנָתָן לְדָוִד לֵךְ לְשָׁלוֺם אֲשֶׁר נִשְׁבַּעְנוּ שְׁנֵינוּ אֲנַחְנוּ בְּשֵׁם יְהוָה לֵאמֹר יְהוָה יִהְיֶה בֵּינִי וּבֵינֶךָ וּבֵין זַרְעִי וּבֵין זַרְעֲךָ עַד־עוֺלָם

הֲתִשְׁכַּח בְּתוּלָה עֶדְיָהּ כַּלָּה קִשֻּׁרֶיהָ וְעַמִּי שְׁכֵחוּנִי יָמִים אֵין מִסְפָּר

מַה־תִּזְעַק עַל־שִׁבְרֵךְ אָנוּשׁ מַכְאֹבֵךְ עַל רֹב עֲוֹנֵךְ עָצְמוּ חַטֹּאתַיִךְ עָשִׂיתִי אֵלֶּה לָךְ

מֵאֵין כָּמוֺךָ יְהוָה גָּדוֺל אַתָּה וְגָדוֺל שִׁמְךָ בִּגְבוּרָה

לְךָ אֲדֹנָי הַצְּדָקָה וְלָנוּ בֹּשֶׁת הַפָּנִים כַּיּוֺם הַזֶּה לְאִישׁ יְהוּדָה וּלְיוֺשְׁבֵי יְרוּשָׁלִַם וּלְכָל־יִשְׂרָאֵל הַקְּרֹבִים וְהָרְחֹקִים בְּכָל־הָאֲרָצוֺת אֲשֶׁר הִדַּחְתָּם שָׁם בְּמַעֲלָם אֲשֶׁר מָעֲלוּ־בָךְ

לָכֵן הִנְנִי אֵלֶיךָ וְאֶל־יְאֹרֶיךָ וְנָתַתִּי אֶת־אֶרֶץ מִצְרַיִם לְחָרְבוֺת חֹרֶב שְׁמָמָה מִמִּגְדֹּל סְוֵנֵה וְעַד־גְּבוּל כּוּשׁ

מָה אֶקֹּב לֹא קַבֹּה אֵל וּמָה אֶזְעֹם לֹא זָעַם יְהוָה

וְלַאֲשֶׁר בְּרָכָל וְלַאֲשֶׁר בְּעָרֵי הַיְּרַחְמְאֵלִי וְלַאֲשֶׁר בְּעָרֵי הַקֵּינִי

אִישׁ מֵרֵעֵהוּ הִשָּׁמֵרוּ וְעַל־כָּל־אָח אַל־תִּבְטָחוּ כִּי כָל־אָח עָקוֺב יַעְקֹב וְכָל־רֵעַ רָכִיל יַהֲלֹךְ

יַרְעֵם מִן־שָׁמַיִם יְהוָה וְעֶלְיוֺן יִתֵּן קוֺלוֺ

וַתָּבֹא אֲבִיגַיִל אֶל־נָבָל וְהִנֵּה־לוֺ מִשְׁתֶּה בְּבֵיתוֺ כְּמִשְׁתֵּה הַמֶּלֶךְ וְלֵב נָבָל טוֺב עָלָיו וְהוּא שִׁכֹּר עַד־מְאֹד וְלֹא־הִגִּידָה לּוֺ דָּבָר קָטֹן וְגָדוֺל עַד־אוֺר הַבֹּקֶר

לָכֵן אֶתֵּן אֶת־נְשֵׁיהֶם לַאֲחֵרִים שְׂדוֺתֵיהֶם לְיוֺרְשִׁים כִּי מִקָּטֹן וְעַד־גָּדוֺל כֻּלֹּה בֹּצֵעַ בָּצַע מִנָּבִיא וְעַד־כֹּהֵן כֻּלֹּה עֹשֶׂה שָּׁקֶר

זְכַרְיָה בֶּן מְשֶׁלֶמְיָה שֹׁעֵר פֶּתַח לְאֹהֶל מוֺעֵד

וַיְמַהֵר וַיָּסַר אֶת־הָאֲפֵר מֵעֲלֵי עֵינָיו וַיַּכֵּר אֹתוֺ מֶלֶךְ יִשְׂרָאֵל כִּי מֵהַנְּבִאִים הוּא

אָז יְרַד שָׂרִיד לְאַדִּירִים עָם יְהוָה יְרַד־לִי בַּגִּבּוֺרִים

וַיֹּאמֶר לִי הַמֶּלֶךְ עַל־מַה־זֶּה אַתָּה מְבַקֵּשׁ וָאֶתְפַּלֵּל אֶל־אֱלֹהֵי הַשָּׁמָיִם

חַי־אָנִי נְאֻם אֲדֹנָי יְהוִה אִם־עָשְׂתָה סְדֹם אֲחוֺתֵךְ הִיא וּבְנוֺתֶיהָ כַּאֲשֶׁר עָשִׂית אַתְּ וּבְנוֺתָיִךְ

וַיֹּאמְרוּ הַכֹּהֲנִים וְהַנְּבִאִים אֶל־הַשָּׂרִים וְאֶל־כָּל־הָעָם לֵאמֹר מִשְׁפַּט־מָוֶת לָאִישׁ הַזֶּה כִּי נִבָּא אֶל־הָעִיר הַזֹּאת כַּאֲשֶׁר שְׁמַעְתֶּם בְּאָזְנֵיכֶם

וָאֵרֶא כִּי עַל־כָּל־אֹדוֺת אֲשֶׁר נִאֲפָה מְשֻׁבָה יִשְׂרָאֵל שִׁלַּחְתִּיהָ וָאֶתֵּן אֶת־סֵפֶר כְּרִיתֻתֶיהָ אֵלֶיהָ וְלֹא יָרְאָה בֹּגֵדָה יְהוּדָה אֲחוֺתָהּ וַתֵּלֶךְ וַתִּזֶן גַּם־הִיא

וַיָּשָׁב אֶל־אִישׁ הָאֱלֹהִים הוּא וְכָל־מַחֲנֵהוּ וַיָּבֹא וַיַּעֲמֹד לְפָנָיו וַיֹּאמֶר הִנֵּה־נָא יָדַעְתִּי כִּי אֵין אֱלֹהִים בְּכָל־הָאָרֶץ כִּי אִם־בְּיִשְׂרָאֵל וְעַתָּה קַח־נָא בְרָכָה מֵאֵת עַבְדֶּךָ

אֵיךְ תֹּאמְרוּ גִּבּוֺרִים אֲנָחְנוּ וְאַנְשֵׁי־חַיִל לַמִּלְחָמָה

כִּי יִמְלְאוּ יָמֶיךָ וְשָׁכַבְתָּ אֶת־אֲבֹתֶיךָ וַהֲקִימֹתִי אֶת־זַרְעֲךָ אַחֲרֶיךָ אֲשֶׁר יֵצֵא מִמֵּעֶיךָ וַהֲכִינֹתִי אֶת־מַמְלַכְתּוֺ

אֲחִימַעַץ בְּנַפְתָּלִי גַּם־הוּא לָקַח אֶת־בָּשְׂמַת בַּת־שְׁלֹמֹה לְאִשָּׁה

וְהִשְׁבַּתִּי זִמָּה מִן־הָאָרֶץ וְנִוַּסְּרוּ כָּל־הַנָּשִׁים וְלֹא תַעֲשֶׂינָה כְּזִמַּתְכֶנָה

וַיְהִי בִּהְיוֺת הַמִּלְחָמָה בֵּין בֵּית שָׁאוּל וּבֵין בֵּית דָּוִד וְאַבְנֵר הָיָה מִתְחַזֵּק בְּבֵית שָׁאוּל

וּבְנֵי בִנְיָמִן מִגָּבַע מִכְמָשׂ וְעַיָּה וּבֵית־אֵל וּבְנֹתֶיהָ

הַכְּסִיל חֹבֵק אֶת־יָדָיו וְאֹכֵל אֶת־בְּשָׂרוֺ

וַיִּתֵּן יוֺאָב אֶת־מִסְפַּר מִפְקַד־הָעָם אֶל־הַמֶּלֶךְ וַתְּהִי יִשְׂרָאֵל שְׁמֹנֶה מֵאוֺת אֶלֶף אִישׁ־חַיִל שֹׁלֵף חֶרֶב וְאִישׁ יְהוּדָה חֲמֵשׁ־מֵאוֺת אֶלֶף אִישׁ

וְעַתָּה כִּמְעַט־רֶגַע הָיְתָה תְחִנָּה מֵאֵת יְהוָה אֱלֹהֵינוּ לְהַשְׁאִיר לָנוּ פְּלֵיטָה וְלָתֶת־לָנוּ יָתֵד בִּמְקוֺם קָדְשׁוֺ לְהָאִיר עֵינֵינוּ אֱלֹהֵינוּ וּלְתִתֵּנוּ מִחְיָה מְעַט בְּעַבְדֻתֵנוּ

כֹּה־אָמַר אֲדֹנָי יְהוִה הַכֵּה בְכַפְּךָ וּרְקַע בְּרַגְלְךָ וֶאֱמָר־אָח אֶל כָּל־תּוֺעֲבוֺת רָעוֺת בֵּית יִשְׂרָאֵל אֲשֶׁר בַּחֶרֶב בָּרָעָב וּבַדֶּבֶר יִפֹּלוּ

וַיֹּאמֶר אֵלֶיהָ תְּנִי־לִי אֶת־בְּנֵךְ וַיִּקָּחֵהוּ מֵחֵיקָהּ וַיַּעֲלֵהוּ אֶל־הָעֲלִיָּה אֲשֶׁר־הוּא יֹשֵׁב שָׁם וַיַּשְׁכִּבֵהוּ עַל־מִטָּתוֺ

וְכָל־יְהוּדָה הֵבִיאוּ מַעְשַׂר הַדָּגָן וְהַתִּירוֺשׁ וְהַיִּצְהָר לָאוֺצָרוֺת

וַיִּשְׁלַח הַמֶּלֶךְ וַיַּאַסְפוּ אֵלָיו כָּל־זִקְנֵי יְהוּדָה וִירוּשָׁלִָם

יָדַעְתִּי כִּי אֵין טוֺב בָּם כִּי אִם־לִשְׂמוֺחַ וְלַעֲשׂוֺת טוֺב בְּחַיָּיו

כֹּה אָמַר יְהוָה אִם־תָּפֵרוּ אֶת־בְּרִיתִי הַיּוֺם וְאֶת־בְּרִיתִי הַלָּיְלָה וּלְבִלְתִּי הֱיוֺת יוֺמָם־וָלַיְלָה בְּעִתָּם

וַיְהִי בִישֻׁרוּן מֶלֶךְ בְּהִתְאַסֵּף רָאשֵׁי עָם יַחַד שִׁבְטֵי יִשְׂרָאֵל

וַיָּבֹאוּ שָׁם הַגִּבְעָתָה וְהִנֵּה חֶבֶל־נְבִאִים לִקְרָאתוֺ וַתִּצְלַח עָלָיו רוּחַ אֱלֹהִים וַיִּתְנַבֵּא בְּתוֺכָם

הֲלוֺא יָדַעְתָּ אִם־לֹא שָׁמַעְתָּ אֱלֹהֵי עוֺלָם יְהוָה בּוֺרֵא קְצוֺת הָאָרֶץ לֹא יִיעַף וְלֹא יִיגָע אֵין חֵקֶר לִתְבוּנָתוֺ

וְאָמַרְתָּ כֹּה־אָמַר אֲדֹנָי יְהוִה הוֺי לִמְתַפְּרוֺת כְּסָתוֺת עַל כָּל־אַצִּילֵי יָדַי וְעֹשׂוֺת הַמִּסְפָּחוֺת עַל־רֹאשׁ כָּל־קוֺמָה לְצוֺדֵד נְפָשׁוֺת הַנְּפָשׁוֺת תְּצוֺדֵדְנָה לְעַמִּי וּנְפָשׁוֺת לָכֶנָה תְחַיֶּינָה

כֹּה־אָמַר אֲדֹנָי יְהוִה וְהַאֲבַדְתִּי גִלּוּלִים וְהִשְׁבַּתִּי אֱלִילִים מִנֹּף וְנָשִׂיא מֵאֶרֶץ־מִצְרַיִם לֹא יִהְיֶה־עוֺד וְנָתַתִּי יִרְאָה בְּאֶרֶץ מִצְרָיִם

בָּרוּךְ אֲדֹנָי יוֺם יוֺם יַעֲמָס־לָנוּ הָאֵל יְשׁוּעָתֵנוּ סֶלָה

וַיֵּרָאוּ אֲפִקֵי יָם יִגָּלוּ מֹסְדוֺת תֵּבֵל בְּגַעֲרַת יְהוָה מִנִּשְׁמַת רוּחַ אַפּוֺ